Wata sanarwar hadin gwiwa da kungiyar tarayyar Afirka, da MDD, da kungiyar tarayyar Turai(EU) da kuma kungiyar kasashen dake magana da harshen Faransanci(IOF) suka sanyawa hannu, sun bayyana cewa, makonni shida tun bayan amincewa da tanade-tanaden gwamnatin wucin gadi, wadda daga bisani za a gudanar da karbabben zabe a watan Disamban shekarar 2017, har yanzu bangarorin da abin ya shafa ba su kammala tattaunawa game da matakan aiwatar da wannan yarjejeniya ba.
